Diari Oficial de la Generalitat Valenciana


Sumari del DOGV 8394, del 01-10-2018 (2018/8908)

RESOLUCIÓ de 25 de setembre de 2018, de la Direcció General del Servei Valencià d'Ocupació i Formació (SERVEF), per la qual es modifica la designació del tribunal de la Resolució de 2 de juliol de 2018, per la qual es convoca per a la seua constitució una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el SERVEF, per a les famílies professionals de Fabricació Mecànica, Electricitat i Electrònica, i Instal·lació i Manteniment.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8394

Data del DOGV
:   01-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8908


Data del document
:   25-09-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

RESOLUCIÓ de 25 de setembre de 2018, de la Direcció General del Servei Valencià d'Ocupació i Formació (SERVEF), per la qual es modifica la designació del tribunal de la Resolució de 2 de juliol de 2018, per la qual es convoca per a la seua constitució una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el SERVEF, per a les famílies professionals de Fabricació Mecànica, Electricitat i Electrònica, i Instal·lació i Manteniment. [2018/8908]  
  
  
En data 5 de febrer de 2018 es va publicar en el Diari Oficial de la Generalitat Valenciana el Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el SERVEF.  
En la disposició final segona d'aquest es faculta la persona titular de la Direcció General del SERVEF per a dictar totes les resolucions que siguen necessàries per al seu compliment i efectivitat de conformitat amb el que s'estableix en el mateix decret.  
En l'apartat seté de la part dispositiva de la Resolució de 2 de juliol de 2018, per la qual es convoca per a la seua constitució, una borsa d'ocupació temporal en aplicació del decret esmentat es designen les persones que ocupen els càrrecs o llocs que conformen l'òrgan de selecció.  
Per haver-se produït canvis entre les persones que ocupen els referits càrrecs o llocs, resulta indispensable procedir a una nova designació d'aquestes. Així mateix atés que la mobilitat funcional determina que les persones canvien de destinació en un espai de temps breu, es procedeix a la nova designació atenent el càrrec o lloc que ocupen per a evitar que la variabilitat esmentada invalide la designació durant l'execució del procediment.  
En virtut d'això i fent ús de les facultats que en matèria de formació professional, té conferides la Direcció General del Servei Valencià d'Ocupació i Formació (SERVEF), i de conformitat amb el que s'estableix en la lletra f) de l'apartat 1 de l'article 14 del Decret 194/2013, de 20 de desembre, del Consell, pel qual s'aprova el Reglament d'organització i règim jurídic del Servei Valencià d'Ocupació i Formació, conforme el Consell Valencià de Formació Professional, resolc:  
  
  
Primer  
Procedir a una nova designació de les persones components de l'òrgan de selecció establit en l'apartat seté de la part dispositiva de la Resolució de 2 de juliol de 2018, per la qual es convoca per a la seua constitució una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el SERVEF, per a les famílies professionals de Fabricació Mecànica, Electricitat i Electrònica, i Instal·lació i Manteniment.  
  
Titulars:  
Presidència:  
- La persona responsable de la Subdirecció General de Formació Professional per a l'Ocupació.  
Vocals:  
- La persona responsable del Servei de Centres de Formació Professional per a l'Ocupació, de la Direcció General d'Ocupació i Formació.  
  
- La persona responsable de la Secció de Centres SERVEF de Formació, de la Direcció General d'Ocupació i Formació.  
- La persona responsable de la Direcció del Centre Integrat de Formació Professional de Catarroja (València).  
- La persona responsable de la Direcció d'Estudis del Centre SERVEF de Formació d'Ontinyent (València).  
- La persona responsable de la Direcció del Servei de Recursos Humans del SERVEF.  
- El vocal representant de la Direcció General de la Funció Pública, designat per la direcció general esmentada.  
  
Suplents:  
Presidència:  
- La persona responsable del Servei d'Ordenació de la Formació Professional, de la Direcció General d'Ocupació i Formació.  
Vocals:  
- Dues persones que ocupen una plaça de tècnic mitjà o superior adscrites a la de Secció de Centres SERVEF de Formació, de la Direcció General d'Ocupació i Formació.  
- La persona responsable de la Direcció del Centre SERVEF de Formació d'Ontinyent (València)  
- La persona responsable de la Direcció d'Estudis del Centre SERVEF de Formació de Gandia (València).  
- Una persona que ocupe una plaça de tècnic mitjà o superior, designada per la Direcció del Servei de Recursos Humans del SERVEF del personal adscrit a aquest.  
- El vocal representant de la Direcció General de la Funció Pública, designat per la direcció general esmentada.  
  
En els casos de vacant, absència o malaltia de les persones que ocupen els llocs o càrrecs de vocals suplents, i únicament als efectes de possibilitar el normal funcionament i constitució de l'òrgan de selecció, es faculta la Direcció General d'Ocupació i Formació per a la designació de les persones que els substituiran, entre persones que ocupen un lloc o càrrec equivalent.  
  
Contra el present acte, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la publicació en el Diari Oficial de la Generalitat Valenciana, davant els jutjats de l'ordre contenciós administratiu, d'acord amb el que s'estableix en els articles 8 i 46.1 de la Llei 28/1998, de 13 de juliol, reguladora de la jurisdicció contenciosa administrativa, o, potestativament recurs de reposició davant aquest mateix òrgan, en el termini d'un mes computat en els termes exposats, d'acord amb el que assenyalen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
Les citacions en els recursos contenciosos administratius que puguen substanciar-se contra la present resolució es realitzaran mitjançant la inserció de l'edicte corresponent en el Diari Oficial de la Generalitat Valenciana.  
La present resolució produirà els seus efectes des de l'endemà de la publicació en el Diari Oficial de la Generalitat Valenciana.  
  
València, 25 de setembre de 2018.- El director general del SERVEF: Enric Nomdedéu i Biosca.